Daily View – (P.M.) – บล.กสิกรไทย
Daily View - (P.M.) - บล.กสิกรไทย
12 ม.ค. 2559

สรุปภาวะตลาดเช้า
SET Index ปรับลดลง 0.55 จุด (0.04%) ปิดภาคเช้าที่ 1,233.95 จุด ด้วยมูลค่าการซื้อขาย 20,057.04 ลบ.  
Most Positive Impact: KBANK (+1.00 จุด) AOT (+0.60 จุด) SCB (+0.53 จุด)
Most Negative Impact: PTT (-1.50 จุด) SCC (-1.00 จุด) PTTEP (-0.93 จุด)
 
แนวโน้มตลาดบ่าย  
“ขึ้นยาก แต่อย่าขาดความหวัง มองบ่ายไม่น่าต่ำกว่า 1,229 และอาจปิดตัวเหนือ 1,235 จุด”  
SET Index บวกปริ่มๆพอให้เห็นสีเขียวให้ชื่นใจ ดัชนีฟื้นตัวตามตลาดหุ้นในภูมิภาค หลังตลาดลงรับความกังวลต่อการชะลอทางเศรษฐกิจไปค่อนข้างหนักในช่วงที่ผ่านมา อย่างไรก็ตามยังคงเป็นกลุ่มพลังงานที่กู่ไม่กลับและปรับลงต่ออีก 0.94% อันเป็นผลมาจากราคาน้ำมันที่ปรับลงหนักกว่า 5% 
ภาพรวมตลาดเป็นไปอย่างที่ฝ่ายวิจัยวิเคราะห์ไว้ในบทวิเคราะห์กลยุทธ์เช้าวันนี้ว่า กลุ่มพลังงานจะถ่วงตลาดต่อ แต่กลุ่มอื่นๆเช่น กลุ่มธนาคารฯ กลุ่มขนาดกลาง-เล็กที่มีแนวโน้มผลประกอบการ 4Q58 โดดเด่นจะเป็นตัวประคองตลาด 
ท่ามกลางปัจจัยลบรุมล้อมรอบตัว ยังมีสัญญาณเชิงบวกที่น่าติดตามอยู่ก็คือ การซื้อสุทธิใน SET50 Futures มา 7 วันติดต่อกันกว่า 4.6 หมื่นสัญญาของนักลงทุนต่างประเทศ ถือเป็นระดับที่มากที่สุดในรอบ 3 เดือน มองเป็นสัญญาณเชิงบวกต่อโอกาสในการซื้อของนักลงทุนต่างชาติในตราสารทุน เนื่องจากการเข้าซื้อใน SET50 Futures จะมีความสัมพันธ์ต่อการซื้อในตราสารทุนในอีก 15-20 วันข้างหน้า ด้วยค่า Correlation สูงถึง 86% 
กลยุทธ์การลงทุนสามารถแบ่งออกเป็นการลงทุนระยะกลาง-ยาว ได้หลังดัชนีลงมาใกล้ฐาน PER 13 เท่า 1,222 จุด โดยกลุ่มหุ้น Investment Theme หลักยังคงเป็น กลุ่มที่ได้ประโยชน์จากเงินบาทอ่อนค่า SVI KCE กลุ่มที่ได้ประโยชน์จากน้ำมันขาลง BA TOP IRPC และกลุ่มจ่ายปันผลสูง SPALI 
ส่วนระยะสั้นให้เริ่มสะสมหุ้นเก็งผลประกอบการ ไตรมาส 4/58 โดดเด่น เช่น TPCH EA KAMART BEAUTY MTLS GL MCS 
 
ประเด็นจับตา/ติดตาม :  
สหรัฐ : 14 ม.ค.2559 U.S. Federal Reserve Releases Beige Book
จีน : 13 ม.ค.2559 การายงานตัวเลขการค้าของจีน (นำเข้า ส่งออก) 
หุ้นแนะนำ : SVI KCE MCS 
หุ้นเก็งกำไรระยะสั้น : S11 เป้าทำกำไร 9 บาทตัดขาดทุน 8.25 บาท 
 
Investment Theme:  
1.หุ้น High Dividend Yield และ High Upside SPALI SC PS LH  
2.หุ้นที่ได้ประโยชน์จากเงินบาทอ่อนค่า และ EPS Growth ปี 2559 เติบโตเด่น SVI KCE  
3.หุ้นที่ได้ประโยชน์จากน้ำมันขาลง BA TOP IRPC 
 
 